Diari Oficial de la Generalitat Valenciana


Sumari del DOGV 3647, del 17-12-1999 (1999/10433)

ORDRE de 9 de desembre de 1999, de la Conselleria d'Agricultura, Pesca i Alimentació, per la qual es modifica l'import global màxim que finança per a 1999 les ajudes regulades en l'Ordre de 27 d'abril de 1995.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3647

Data del DOGV
:   17-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10757


Data del document
:   09-12-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * producte pesquer
    * comercialització
    * suport econòmic
    * ajuda a l'agricultura
    * producte agrícola

ORDRE de 9 de desembre de 1999, de la Conselleria d'Agricultura, Pesca i Alimentació, per la qual es modifica l'import global màxim que finança per a 1999 les ajudes regulades en l'Ordre de 27 d'abril de 1995. [1999/F10500]
  
Per l'Ordre de 6 d'abril de 1999, de la Conselleria d'Agricultura, Pesca i Alimentació, es van publicar els imports globals màxims que financen per a 1999 les subvencions gestionades per la Direcció General d'Indústria, Cooperativisme, Pesca i Relacions Agràries amb bases reguladores en vigor, del programa 714.30, que incloïa les ajudes regulades en l'Ordre de 27 d'abril de 1995, de la Conselleria d'Agricultura, Pesca i Alimentació, per la qual s'especifica el procediment de gestió de les ajudes previstes en els reglaments (CEE) 866/1990, 867/1990 i 3.699/1993, relatius a la millora de les condicions de comercialització i transformació dels productes agrícoles, silvícoles i pesquers.
  
S'ha produït una generació de crèdit que incrementa el que inicialment s'ha establit en els pressupostos de la Generalitat Valenciana per a 1999, del programa 714.30, Indústries i Relacions Agràries, per a les ajudes regulades en l'última ordre mencionada.
  
De conformitat amb l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, que exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina, en l'exercici de les funcions que tinc atribuïdes,
  
ORDENE
  
Article únic
  
Es modifica l'import global màxim destinat el 1999 a les ajudes regulades per l'Ordre de 27 d'abril de 1995, de la Conselleria d'Agricultura, Pesca i Alimentació, per la qual s'especifica el procediment de gestió de les ajudes previstes en els reglaments (CE) 866/1990, 867/1990 i 3.699/1993, relatius a la millora de les condicions de comercialització i transformació dels productes agrícoles, silvícoles i pesquers (DOGV número 2.503, de 09.05.1995), que es fixa en els termes següents:
  
Línia pressupostària, codi comptable 1907.
  
Import global màxim: 883.524.244 pessetes.
  
Es tracta d'una línia de subvenció cofinançada. Del total del pressupost correspon un 75% a fons procedents del Feoga-Orientació i un 25% a fons procedents del Ministeri d'Agricultura, Pesca i Alimentació.
  
L'increment de l'import es destinarà a la resolució d'expedients en tramitació, però es mantindrà la suspensió de la convocatòria establida per l'Ordre de 19 de novembre de 1998 (DOGV número 3.387, de 04.12.1998).
  
Es mantenen vigents la resta dels aspectes que es regulen en l'ordre de referència indicada.
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.